TRUBB พุ่งกระฉูด 13% นิวไฮรอบเกือบ 10 ปี เก็งกำไรหุ้นต่ำบุ๊ก-ลุ้นผลงานปีนี้โตต่อ
TRUBB พุ่งกระฉูด 13% นิวไฮรอบเกือบ 10 ปี เก็งกำไรหุ้นต่ำบุ๊ก-ลุ้นผลงานปีนี้โตต่อ หลังโชว์งบปี 64 กำไรโต 20 เท่าตัว
TRUBB พุ่งกระฉูด 13% นิวไฮรอบเกือบ 10 ปี เก็งกำไรหุ้นต่ำบุ๊ก-ลุ้นผลงานปีนี้โตต่อ หลังโชว์งบปี 64 กำไรโต 20 เท่าตัว
4 มี.ค. 2565

ผู้สื่อข่าวรายงานว่าวันนี้ (4 มี.ค. 2565) ราคาหุ้นบริษัท ไทยรับเบอร์ลาเท็คซ์กรุ๊ป จำกัด (มหาชน) หรือ TRUBB ณ เวลา 10.38 น. อยู่ที่ระดับ 3.80 บาท เพิ่มขึ้น 0.44 บาท หรือ 13.10% โดยทำจุดสูงสุดที่ 3.86 บาท และทำจุดต่ำสุดที่ 3.30 บาท ด้วยมูลค่าการซื้อขาย 171.03 ล้านบาท
โดยราคาหุ้นแรงในรอบเกือบ 10 ปี โดยเทียบตั้งแต่หุ้นยืนที่ระดับ 3.85 บาท เมื่อวันที่ 4 เม.ย. 2555 ขณะเดียวกันราคาหุ้นต่ำกว่ามูลค่าหุ้นทางบัญชีที่ระดับ 4.38 บาท และลุ้นผลงานปี 2565 โตต่อเนื่องหลังประกาศงบปี 2564 โตทะลัก 20 เท่า

สำหรับราคาหุ้น TRUBB ที่ปรับตัวขึ้นมาบนกระดานนั้นคาดจะมาจากบริษัทฯ รายงานผลประกอบการงวดปี 2564 มีกำไร 607.11 ล้านบาท เพิ่มขึ้นจากงวดเดียวกันของปีก่อนที่อยู่ที่ 24.16 ล้านบาท หรือเติบโต 2,412.68% โดยมีรายได้จากการขายเพิ่มขึ้น จากสภาพเศรษฐกิจโดยรวมที่เริ่มฟื้นตัวทั่วโลกทำให้ความต้องการในกลุ่มผลิตภัณฑ์น้ำยางข้นและน้ำยางแปรรูปมากขึ้น และยังคงมีลจากการแพร่ระบาดของโรคไวรัสโควิด-19 โดยราคายางพาราในตลาดมีการปรับตัวสูงขึ้นในปีที่ผ่านมา
นอกจานี้บริษัทฯ เตรียมปันผลจากงวดดำเนินงานวันที่ 1 ม.ค.64-31 ธ.ค.2564 เป็นเงินสด 0.15 บาทต่อหุ้น กำหนดวันที่ไม่ได้รับสิทธิปันผล (XD) วันที่ 3 พ.ค.2565 และกำหนดจ่าย 26 พ.ค.2565